LIZING FAOLIYATINI RIVOJLANTIRIShNI YaNADA RAG‘BATLANTIRISh ChORA-TADBIRLARI TO‘G‘RISIDA

O‘zbekiston Respublikasining “Lizing to‘g‘risida”gi Qonuniga muvofiq hamda iqtisodiyot tarmoqlarini, xususan kichik biznesni zamonaviy texnologiya uskunalari bilan jihozlashda, shuningdek mamlakatimizning ishlab chiqaruvchilari tomonidan tayyorlab chiqarilgan asbob-uskuna va texnikani sotishda lizing faoliyati rolini oshirish maqsadida:
 1. 2002-yilning 1-sentabridan boshlab:
 lizing to‘lovlari — qo‘shilgan qiymat solig‘idan:
 lizingga berish uchun O‘zbekiston Respublikasi hududiga belgilangan tartibda tasdiqlanadigan ro‘yxatga muvofiq olib kelinadigan texnologik uskunalar, shuningdek texnologik uskunalar yetkazib berish kontrakti shartlarida butlovchi buyumlar va ehtiyot qismlar yetkazib berish nazarda tutilgan taqdirda, bojxona to‘lovi va qo‘shilgan qiymat solig‘idan ozod qilinsin. 
 2. Belgilab qo‘yilsinki, 2002-yilning 1-sentabridan boshlab:
 lizing oladigan xo‘jalik yurituvchi subyektlar lizingga berilgan mulkka soliq to‘lashdan lizing shartnomasi amal qiladigan muddatgacha ozod qilinadilar;
 lizing beruvchini soliqqa tortish chog‘ida u lizingga berish uchun mulk xarid qilishga olgan kreditlar foizi hamda belgilangan boshqa to‘lovlarning summasi uning jami daromadidan chegirib tashlanadi.
 3. O‘zbekiston Respublikasi Adliya vazirligi bir oy muddatda:
 O‘zbekiston Respublikasi Davlat bojxona qo‘mitasi, Davlat soliq qo‘mitasi va Moliya vazirligi bilan birga amaldagi qonunchilikka ushbu Farmondan kelib chiqadigan o‘zgartirish va qo‘shimchalar kiritish to‘g‘risidagi takliflarni Vazirlar Mahkamasiga taqdim etsin:
 O‘zbekiston Respublikasi Moliya vazirligi bilan kelishilgan holda agar lizing oluvchi lizing shartnomasi bo‘yicha majburiyatlarini jiddiy ravishda buzgan taqdirda lizing beruvchining lizing oluvchidan lizing obyektini olib qo‘yish tartibiga oid takliflarni ishlab chiqib, Vazirlar Mahkamasiga kiritsin.
 4. O‘zbekiston Respublikasi Moliya vazirligi, Davlat soliq qo‘mitasi, Davlat bojxona qo‘mitasi bir hafta muddatda tegishli normativ hujjatlarga mazkur Farmondan kelib chiqadigan o‘zgartirish va qo‘shimchalarni belgilangan tartibda kiritsinlar.
 5. Mazkur Farmonning ijrosini nazorat qilish O‘zbekiston Respublikasi Bosh vazirining o‘rinbosari R.S. Azimov zimmasiga yuklansin.
 6. Ushbu Farmon matbuotda e’lon qilinsin.